أيل حمر

لايل لحمر (سمية عيلمية Cervus Elaphus، سيرڤوس الافوس) هو واحد من اكبر النواع د لايايل. كايعيش تقريبا ف ݣاع اوروپا، لمنطاقة د جبال لقوقاز، لاناضول، ايران و شي پارتيات ف غرب اسيا. كايعيش عاوتاني نوع فرعي من لايل لحمر ف جبال لاطلس ف شمال افريقيا سميتو لايل لاطلسي، هو نوع لوحيد من لايايل لي كايعيش ف افريقيا. لايل لحمر تدخّل ل بزاف د لبلايص، منها، ؤسطراليا، نيوزيلاندا، الولايات المتاحدة د ميريكان كاناضا، پيرو، ؤروݣواي، تشيلي و لارجونتين. ف بزاف د لقنات ف لعالم، اللحم د لايل لحمر كايتخدم كا مصدر ل لماكلة. لايل لحمر من لمضايغيات، حيت عندو معدة رباعية لبيوت. لاديلة لجينية كاتلمح بلي لايل لحمر، هي ݣروپ د النواع، ف عوض نوع واحد، غير هو شحال من نوع ب الضبط كاين ف لݣروپ باقي محط ل النيقاش. لوصف. لايل لحمر هو رابع اكبر نوع د لايل باقي دابا، مورا لموض، لايلك و ايل الصامبار. هو حيوان مضايغي، كاياكل لماكلة على جوج مرحلات و عندو الصباع ف قياس واحد ف كل حافر، بحال الجمال، لمعيز، و لبݣر. لايل لحمر لاوروپي عندهوم قزازب طوال ب لموقارنة معا النواع لفرعية لخرى د لايل لحمر، تقشعات ختيلافات صغيرة ف لمضهر بينات النواع لفرعية، ف الطاي و لݣرون، الصغير ف هاد النواع هو لايل لحمر لكورسيكي و السرديني و لكبير هو لايل لحمر لقزويني. لقياس. لعلو د لايل لحمر يقدر يوصل حتى ل 1. 37 ميطر ف لكتاف، و الطول من النيف ل لقزيبة يقدر يوصل حتى ل 2. 01 ف الدكور. لوزان د هاد النوع كاتفاوت بين 30 كيلوݣرام حتى ل 50 كيلو عند الصغار، 70 حتى ل 100 كيلو عند النتوات، و 100 حتى ل 180، و شي نواع فرعية تقدر توصل حتى ل 225 كيلو عند الدكور لبالغين. لعمر د لايل لحمر يقدر يوصل حتى ل 20 عام، و لايني ايايل قليلة لي كاتعيش مور ال16 لعام. لفرو. لايل لحمر ف الصيف كايكون لفرو ديالو قصير، معا شوية د الصوفة ولا يقدر يكون بلا صوفة، لي كاتبدا تكبر ف جوايه ماي و كاتكمل ف لعادة جوايه اللخر د يوليوز و بدية د غشت. الزغب كايكون قهوي محمر ب غرق د 5 سونتيميطر، هادشي كايعطي ل لحيوان لون قهوي محمر غني. ف جوايه شتنبر، كايبدا يكبر لفرو د الشتا لي كايكون طوْل، و حرش كتر، ب لون قهوي-رمادي، و كايكمل لفرو معا جوايه اللخر د لعام. الريجيم. كتاكل لايايل لحمرا لݣازو، التارة، لاسلية ف لوقيتة د فصل الصيف، و الشجيرات لقزمة بحال لفاميلة د لخلنجيات كي التوت الزرق، ف لوقيتة د فصل الشتا. التوزيع الجغرافي و لموايل الطابيعية. التوزيع. نقدرو نلقاو لايل لحمر تقريبا ف ݣاع اوروپا، ف فرانسا، المانيا، النمسا، التشيك، هونݣاريا، صلوڤاكيا و پولونيا. موجودين عاوتاني ف النرويج، السويد، لاطڤيا و ايصطونيا. و ف ݣاع توركيا حتى ل ايران، حتى ل الشمال ف جورجيا و ف الجنوب د روسيا حتى ل لغرب ف لقرم ف اوكرانيا. كاينين ريوس قلال ف الصبليون، الطاليان و الدول د يوݣوسلاڤيا لقديمة. لايل لحمر هو النوع لوحيد د لايايل لي كايعيش ف افريقيا، فين كايتلقاو ف ف جبال لاطلس ف شمال لقارة. اپار من كورسيكا و سردينيا هاد النوع غايب من لݣزاير د لبحر لبيض لمتوسط، برا على اوراسيا و شمال افريقيا، هاد النوع تدخّل ل شي بلايص ف امريكا الجنوبية، نيو زيلانضا، و اوصطراليا. لموايل. لايايل لحمر نوع كايكون ب كترة ف لغابات د الشجر ف لوقيتة د تطياح لوراق، وخا هوما حيوانات كاتاضاپطا و نقدرو نلقاوهوم ف لغابات د الصنوبر، التيرات د لݣازو لمحلولة، لمروج، لوديان د النهر، السهول لفياضانية، لحدائيق و لݣلتات. بصح بلي، كايميلو باش يدوزو وقت كبير ف اللاكات و لݣلتات، هادشي لي خلا شي عولاما يقترحو بلي هاد النوع من النواع النهرية. هوما قلال بزاف ف لبلايص لي فيهوم لغابات لكتيفة بزاف. هاد النوع ب شكل عام كايتّلقى تحت من لخط د الشجر، وخا شي نواع فرعية بحال (لايل د لالپ) يقدر يتلقى ف علو زايد فوق لخط د الشجر ف لوقيتة د الصيف. السولوك. لايايل لحمرا من لبزوليات لجتيماعية، ديما كانلقاوهوم ف ݣروپات د لفاميلة. ايل حمر بالغ ف لعادة كايبقى ف ݣروپ د نفس لجينس كتر من عام. ف لوقيتة د موسم لمجاوجة، لايايل لبالغة كايتطايفو على ود نتيباه د النتوات و من موراها غايحاولو يحاميو على النتاوي لي جدبو. لايايل لمنافسة كايتحداو الدكورا لخرين ب لمشيان ب شكل متوازي معاهوم. هادشي كايخلي لمطايفين يعبرو لݣرون د بعضياتهوم، لكبورية د لكسدة، و الجهد ديالهوم. يلا حتى واحد فيهوم ما رجع ل اللور، تقدر توقع مناطحة، لي تقدر تودي شي خطرات ل جروح خطيرة. لمجاوجة. لملاقية كاتاخد بلاصة من جوايه اللخر د شتنبر حتى ل نوفمبر. فين الدكورا لبالغين من 5 سنين حتى ل 6 سنين، كايمشيو من لݣروپات د الدكور باش يقلبو على النتوات ف لبلايص د لمجاوجة. الدكور كايميلو باش يدافعو على مجموعة من 10 حتى ل 12 نتوة (ف شي حالات ستيتنائية حتى ل 70) كا محاولة باش يتجنبو لملاقية معا دكورا خرين، ب الدخول ف مطايفات صوتية "زئير"، لي يقدر يطلع ل لمشيان ب التوازي و لمشابكة ب لݣرون. مورا لمجاوجة، الدكور و النتوات ف لعادة كايطلقو ليفرازات مرة خرى. الصغار (نورمالمو واحد، ناديرا توام) كايتولدو كا نتيجة ل لمجاوجة د لخريف من لوسط د ماي، و لكين لاوج د لولادات كايكون ف السيمانة اللولى و التانية من شهر يونيو. الصغار كايفطمو ف عمر التمن شهور، و كايكونو ديجا طيحو لفرو لمنقط د الصغر ديالهوم.